Onnea matkalle
Terveyttä matkallasi olkoon
 Savohon ja sieltä Karjalaan,
 Ruusuin tuoksu poskillesi tulkoon
 Kukkakunnahilta hajamaan!

 Savossa tai Karjalassa kohtaa
 Sua ihmehen niin ihanaa,
 Että rumalta muu mailma hohtaa,
 Eikä ensinkään voi huvittaa.

 Mitä siis on Karjalassa? Noiko
 Noidat siellä silmät lumoaa,
 Tahi kevätaamun armas koiko,
 Joka kulta Saimaan kuulastaa?

 Onko ääni käön hongistoissa
 Tahi sävel satakielisen,
 Vaiko tuomen tuoksu lehtoloissa,
 Joka sinne vetää sydämen?

 Kyllä kai – vaan kulta kutritukka
 Vasta ihmiset saa unhottaan
 Koko maan ja taivahankin. Hukkaan
 Ei voi lempes mennä konsanaan.

 Kulje sulhonesi kumpuloilla,
 Kuule ikihonkain humua,
 Leiki kultinesi nurmikoilla,
 Rakasta, oo rakastettuna!

1868.